Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την κοινοτική θέση στο πλαίσιο του Συμβουλίου Σύνδεσης όσον αφορά τη συμμετοχή της Εσθονίας στο κοινοτικό πρόγραμμα Fiscalis

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Σύμφωνα με το άρθρο 7 της απόφασης 888/98/EΚ [1] του Ευρωπαϊκού Κοινοβουλίου και του Συμβουλίου, το τρέχον πρόγραμμα Fiscalis μπορεί να ανοίξει για τις υποψήφιες χώρες της Κεντρικής και Ανατολικής Ευρώπης (ΧΚΑΕ) και την Κύπρο. Στη διάταξη αυτή δεν γίνεται μνεία για τη Μάλτα και την Τουρκία.

[1] EE L 126, της 28.04.98, σ. 1

Νωρίτερα, το Ευρωπαϊκό Συμβούλιο υπογράμμιζε, κατά τη συνεδρίασή του στο Λουξεμβούργο (Δεκέμβριος 1997), τη σημασία που έχει η συμμετοχή των υποψήφιων χωρών σε κοινοτικά προγράμματα στο πλαίσιο της προενταξιακής στρατηγικής, ως μέσο εξοικείωσής τους με τις μεθόδους εργασίας και τις διαδικασίες της Κοινότητας. Το Ευρωπαϊκό Συμβούλιο του Ελσίνκι επιβεβαίωσε, τον Δεκέμβριο του 1999, τη διαδικασία διεύρυνσης που είχε εγκαινιαστεί στο Λουξεμβούργο. Το Συμβούλιο επιβεβαίωσε την ενισχυμένη προενταξιακή στρατηγική που καθορίστηκε το 1997, της οποίας σημαντική πτυχή αποτελεί η συμμετοχή των 13 υποψήφιων κρατών σε κοινοτικά προγράμματα.

Όσον αφορά τις δέκα υποψήφιες χώρες της Κεντρικής και Ανατολικής Ευρώπης (ΧΚΑΕ), η συμμετοχή στα κοινοτικά προγράμματα προβλέπεται στις αντίστοιχες ευρωπαϊκές συμφωνίες με τις χώρες αυτές. Σύμφωνα με τις ευρωπαϊκές συμφωνίες, οι όροι και οι λεπτομέρειες συμμετοχής των εν λόγω χωρών καθορίζονται από τα αντίστοιχα Συμβούλια Σύνδεσης.

Εκτός από τα κοινοτικά προγράμματα, στα οποία οι υποψήφιες χώρες ήδη συμμετέχουν, τώρα προτείνεται να αποφασιστούν οι όροι και οι προϋποθέσεις για τη συμμετοχή της Βουλγαρίας, της Τσεχικής Δημοκρατίας, της Εσθονίας, της Ουγγαρίας, της Λετονίας, της Λιθουανίας, της Πολωνίας, της Ρουμανίας, της Σλοβακικής Δημοκρατίας και της Σλοβενίας στο κοινοτικό πρόγραμμα Fiscalis για την υπόλοιπη διάρκειά του, δηλαδή έως τις 31 Δεκεμβρίου 2002.

Οι γενικοί στόχοι του προγράμματος Fiscalis είναι:

* Να επιτρέψει στους υπαλλήλους να αποκτήσουν υψηλό επίπεδο κατανόησης της κοινοτικής νομοθεσίας, ιδίως στον τομέα της έμμεσης φορολογίας καθώς και της εφαρμογής της στα κράτη μέλη.

* Να εξασφαλίσει την αποδοτική, αποτελεσματική και εκτενή συνεργασία μεταξύ των κρατών μελών και μεταξύ αυτών και της Επιτροπής.

* Να εξασφαλίσει τη συνεχή βελτίωση των διοικητικών διαδικασιών προκειμένου να ληφθούν υπόψη οι ανάγκες των διοικήσεων και των φορολογουμένων μέσω της ανάπτυξης και της διάδοσης του διοικητικού κώδικα δεοντολογίας.

Ο στόχος του ανοίγματος του προγράμματος στις υποψήφιες χώρες θα συμβάλει περαιτέρω στην προετοιμασία τους για προσχώρηση ως κύριο χαρακτηριστικό της προενταξιακής στρατηγικής. Θα επιτρέψει επίσης στις χώρες αυτές να εξοικειωθούν με τις διαδικασίες και τις μεθόδους που χρησιμοποιούνται στο κοινοτικό αυτό πρόγραμμα.

2. Υποψήφιες χώρες της Κεντρικής και Ανατολικής Ευρώπης (ΧΚΑΕ)

Οι ευρωπαϊκές συμφωνίες με τις χώρες αυτές που τέθηκαν σε ισχύ σε διαφορετικές ημερομηνίες προβλέπουν τη συμμετοχή τους στα κοινοτικά προγράμματα σε ένα ευρύ φάσμα τομέων. Οι εν λόγω συμφωνίες προβλέπουν επίσης τη δυνατότητα επέκτασης της συμμετοχής αυτής σε άλλους τομείς των κοινοτικών δραστηριοτήτων, εφόσον θεωρηθεί ότι παρουσιάζουν αμοιβαίο ενδιαφέρον, κατά τρόπο ώστε να μπορούν να συμπεριληφθούν επίσης οι δραστηριότητες στον τομέα της εσωτερικής αγοράς.

Η διαδικασία λήψης απόφασης για τη συμμετοχή αυτή απαιτεί τη λήψη απόφασης από το Συμβούλιο Σύνδεσης για καθεμία από τις εν λόγω ευρωπαϊκές συμφωνίες, που καθορίζει τους όρους και τις προϋποθέσεις συμμετοχής.

Σύμφωνα με τις διατάξεις των ευρωπαϊκών συμφωνιών ή των προσθέτων πρωτοκόλλων τους σχετικά με τη συμμετοχή των χωρών αυτών στα κοινοτικά προγράμματα, οι τελευταίες θα καλύψουν το κόστος που προκύπτει από τη συμμετοχή τους.

Επ' αυτού, το Ευρωπαϊκό Συμβούλιο του Λουξεμβούργου υπέδειξε ότι οι υποψήφιες χώρες πρέπει να αυξήσουν σταθερά την χρηματοδοτική τους συνεισφορά, αλλά συμφώνησε ότι το Phare, εφόσον είναι αναγκαίος, θα συνεχίσει να χρηματοδοτεί εν μέρει τις οικονομικές συνεισφορές των χωρών αυτών. η ενίσχυση αυτή, εντούτοις, «θα παραμείνει στο περίπου 10% της χορήγησης Phare, μη περιλαμβανομένης της συμμετοχής στο πρόγραμμα-πλαίσιο έρευνας και ανάπτυξης». Το Ευρωπαϊκό Συμβούλιο δήλωσε επίσης ότι «Οι υποψήφιες χώρες θα πρέπει να μπορούν να συμμετάσχουν, ως παρατηρητές και για τα σημεία που τις αφορούν, στις διαχειριστικές επιτροπές που είναι υπεύθυνες για την παρακολούθηση των προγραμμάτων στα οποία συνεισφέρουν οικονομικά, δυνάμει συγκεκριμένων ρυθμίσεων που έχουν προσαρμοστεί στην εν λόγω περίπτωση».

Οι δέκα ΧΚΑΕ, ήτοι η Βουλγαρία, η Τσεχική Δημοκρατία, η Εσθονία, η Ουγγαρία, η Λετονία, η Λιθουανία, η Πολωνία, η Ρουμανία, η Σλοβακία και η Σλοβενία, επιβεβαίωσαν γραπτώς στην Επιτροπή την επιθυμία τους να συμμετάσχουν στο πρόγραμμα Fiscalis από το 2001, υπό τους όρους και τις προϋποθέσεις των συνημμένων σχεδίων αποφάσεων του συμβουλίου σύνδεσης, και να διαθέσουν τα απαραίτητα δημοσιονομικά κονδύλια, όπως υπολογίστηκαν από τις υπηρεσίες της Επιτροπής.

Τα κύρια σημεία που εθίγησαν στα εν λόγω σχέδια αποφάσεων μεταξύ της ΕΚ και των 10 προαναφερομένων χωρών αντιστοίχως που υιοθετούν τους όρους και τις προϋποθέσεις για τη συμμετοχή τους στο πρόγραμμα Fiscalis είναι τα ακόλουθα:

* οι προϋποθέσεις για την υποβολή, την αξιολόγηση και την επιλογή των αιτήσεων θα συμφωνούν όσο το δυνατόν περισσότερο με αυτές που ισχύουν για τα κράτη μέλη της Ένωσης

* οι ΧΚΑΕ θα συμβάλλουν χρηματοδοτικά στον κοινοτικό προϋπολογισμό του προγράμματος Οι ετήσιες οικονομικές συνεισφορές έχουν υπολογιστεί αφού έχει ληφθεί υπόψη η ευθυγράμμιση των προϋποθέσεων των ΧΚΑΕ όσο το δυνατόν περισσότερο με αυτές που ισχύουν στα κράτη μέλη. Η ετήσια συνεισφορά κάθε ΧΚΑΕ μπορεί να χρηματοδοτηθεί εν μέρει από τον προϋπολογισμό της και εν μέρει από την εθνική της χορήγηση του Phare, που δεν θα πρέπει να υπερβαίνει το προαναφερόμενο όριο του 10%

* οι υποψήφιες χώρες θα κληθούν ως παρατηρητές και για τα σημεία τα οποία τις αφορούν στις συνεδριάσεις της επιτροπής του προγράμματος

* οι χώρες αυτές θα συμμετέχουν στην παρακολούθηση της συμμετοχής τους στο πρόγραμμα

* οι αποφάσεις θα εφαρμοστούν κατά την υπόλοιπη διάρκεια του προγράμματος. Εντούτοις, εάν η Κοινότητα αποφασίσει να παρατείνει τη διάρκεια αυτή χωρίς ουσιαστικές αλλαγές του προγράμματος, οι αποφάσεις μπορούν επίσης να παραταθούν αναλόγως και αυτομάτως και εφόσον κανένα μέρος δεν τις καταγγείλει.

3. Συμπεράσματα

Η έγκριση των αποφάσεων του Συμβουλίου Σύνδεσης για τις δέκα ΧΚΑΕ, που επιτρέπουν στις υποψήφιες αυτές χώρες να συμμετάσχουν στο κοινοτικό πρόγραμμα Fiscalis από το 2001, θα τους δώσει την ευκαιρία να ενσωματώσουν ενεργά τις κοινοτικές πολιτικές στον τομέα αυτό, ως τμήμα της προενταξιακής στρατηγικής. Θα συμβάλει επίσης στην ενίσχυση των θεσμικών και διοικητικών ικανοτήτων τους ("Institution Building"). Έχει κατά συνέπεια μεγάλη πολιτική σημασία.

Προκειμένου να επιτραπεί η συμμετοχή της Βουλγαρίας, της Τσεχικής Δημοκρατίας, της Εσθονίας, της Ουγγαρίας, της Λετονίας, της Λιθουανίας, της Πολωνίας, της Ρουμανίας, της Σλοβακίας και της Σλοβενίας στο κοινοτικό πρόγραμμα Fiscalis από το 2001, το Συμβούλιο καλείται να λάβει την αντίστοιχη κοινοτική θέση στο πλαίσιο του Συμβουλίου Σύνδεσης, όπως αυτή ορίζεται στα δέκα συνημμένα σχέδια απόφασης του Συμβουλίου Σύνδεσης.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την κοινοτική θέση στο πλαίσιο του Συμβουλίου Σύνδεσης όσον αφορά τη συμμετοχή της Εσθονίας στο κοινοτικό πρόγραμμα Fiscalis

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95 σε συνδυασμό με το άρθρο 300, παράγραφος 2, δεύτερο εδάφιο,

την πρόταση της Επιτροπής,

Εκτιμώντας τα ακόλουθα:

(1) Η Ευρωπαϊκή Συμφωνία για τη θέσπιση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Εσθονίας, αφετέρου, άρχισε να ισχύει την 1η Φεβρουαρίου 1998, [2]

[2] ΕΕ L 68, της 09.03.98, σ.3

(2) Σύμφωνα με το άρθρο 108 της Ευρωπαϊκής Συμφωνίας, η Εσθονία μπορεί να συμμετέχει σε προγράμματα πλαίσιο, ειδικά προγράμματα, έργα ή άλλες δράσεις της Κοινότητας στους τομείς που αναφέρονται στο παράρτημα Χ και, σύμφωνα με το παράρτημα αυτό, το Συμβούλιο Σύνδεσης μπορεί να συμφωνήσει να προσθέσει άλλους τομείς κοινοτικών δραστηριοτήτων στους περιλαμβανόμενους στο παράρτημα.

(3) Σύμφωνα με το προαναφερόμενο άρθρο 108, οι όροι και οι προϋποθέσεις για τη συμμετοχή της Εσθονίας στις δραστηριότητες που αναφέρονται στο άρθρο 1 αποφασίζονται από το Συμβούλιο Σύνδεσης,

(4) Η απόφαση αριθ. 888/98/EΚ του Ευρωπαϊκού Κοινοβουλίου και του Συμβουλίου της 30ής Μαρτίου 1998 [3] σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς (πρόγραμμα Fiscalis) προβλέπει στο άρθρο 7 ότι το εν λόγω πρόγραμμα θα είναι ανοικτό στη συμμετοχή των υποψηφίων χωρών της Κεντρικής και Ανατολικής Ευρώπης (ΧΚΑΕ), σύμφωνα με τους όρους που καθορίζονται στις ευρωπαϊκές συμφωνίες και τα πρόσθετα πρωτόκολλα όσον αφορά τη συμμετοχή σε κοινοτικά προγράμματα και στο βαθμό που η κοινοτική νομοθεσία επί της έμμεσης φορολογίας το επιτρέπει,

[3] EE L 126, της 28.04.98, σ. 1

AΠΟΦΑΣΙΖΕΙ:

Η θέση που θα λάβει η Κοινότητα στο πλαίσιο του Συμβουλίου Σύνδεσης που θεσπίστηκε από την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Εσθονίας, αφετέρου, όσον αφορά τη συμμετοχή της Εσθονίας στο κοινοτικό πρόγραμμα Fiscalis, είναι αυτή που ορίζεται στο συνημμένο σχέδιο απόφασης του Συμβουλίου Σύνδεσης.

Έγινε στις Βρυξέλλες, στις

Για το Συμβούλιο

Ο Πρόεδρος

Σχέδιο

Απόφαση αριθ. .../2001 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Εσθονίας, αφετέρου,

της ..........2001

για την έγκριση των όρων και των προϋποθέσεων της συμμετοχής της Εσθονίας στο κοινοτικό πρόγραμμα Fiscalis

Το συμβοΥλιο ΣΥΝΔΕΣΗΣ,

Έχοντας υπόψη:

την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Εσθονίας, αφετέρου [4], και ιδίως το άρθρο 108.

[4] ΕΕ L 68, της 09.03.1998, σ.3

Εκτιμώντας τα ακόλουθα:

(1) Σύμφωνα με το άρθρο 108 της Ευρωπαϊκής Συμφωνίας, η Εσθονία δύναται να συμμετέχει σε προγράμματα πλαίσιο, ειδικά προγράμματα, έργα ή άλλες δράσεις της Κοινότητας στους τομείς που αναφέρονται στο παράρτημα Χ.

(2) Σύμφωνα με το παράρτημα αυτό το Συμβούλιο Σύνδεσης, μπορεί να συμφωνήσει να προσθέσει τομείς κοινοτικών δραστηριοτήτων σε αυτούς που περιλαμβάνονται στο παράρτημα.

(3) Σύμφωνα με το προαναφερόμενο άρθρο 108 οι όροι και οι προϋποθέσεις για τη συμμετοχή της Εσθονίας στις δραστηριότητες αυτές αποφασίζονται από το Συμβούλιο Σύνδεσης.

AΠΟΦΑΣΙΖΕΙ:

Άρθρο 1

Η Εσθονία συμμετέχει στο ευρωπαϊκό κοινοτικό πρόγραμμα Fiscalis σύμφωνα με τους όρους και τις προϋποθέσεις που καθορίζονται στα παραρτήματα I και II τα οποία αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση ισχύει για την εναπομένουσα διάρκεια του προγράμματος. Εντούτοις, σε περίπτωση που η Κοινότητα αποφασίσει να παρατείνει τη διάρκεια χωρίς ουσιαστική μεταβολή στο πλαίσιο του προγράμματος, η παρούσα απόφαση μπορεί επίσης να παραταθεί αντιστοίχως και αυτομάτως εφόσον δεν την καταγγείλει κανένα μέρος.

Άρθρο 3

Η παρούσα απόφαση αρχίζει να ισχύει την ημέρα της έκδοσής της από το Συμβούλιο Σύνδεσης.

Έγινε στις Βρυξέλλες, στις

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I

οροι και προϋποθεσεισ για τη συμμετοχη τησ εσθονιασ στο προγραμμα Fiscalis.

1. Όπως καθορίζεται στο άρθρο 7 της απόφασης αριθ. 888/98/EΚ [5] του Ευρωπαϊκού Κοινοβουλίου και του Συμβουλίου της 30ής Μαρτίου 1998 σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς - πρόγραμμα Fiscalis (εφεξής «το Πρόγραμμα») - η συμμετοχή της Εσθονίας στο Πρόγραμμα θα είναι σύμφωνη με τις προϋποθέσεις που ορίζονται στην ευρωπαϊκή συμφωνία, και στο βαθμό που η κοινοτική νομοθεσία για την έμμεση φορολογία το επιτρέπει. Αναλόγως, η συμμετοχή της Εσθονίας στις δραστηριότητες του Προγράμματος υπόκειται στις ακόλουθες προϋποθέσεις:

[5] ΕΕ L 126, 28.04.98, σ. 1

- Οι δραστηριότητες που προβλέπονται στο άρθρο 4 (συστήματα, εγχειρίδια και οδηγοί επικοινωνίας και ανταλλαγής πληροφοριών) θα επιτρέπονται στο βαθμό που οι κοινοτικές διατάξεις έμμεσης φορολογίας το καθιστούν δυνατό.

- Οι δραστηριότητες που προβλέπονται στο άρθρο 5 παράγραφος 1 (ανταλλαγές υπαλλήλων) και 2 (σεμινάρια) καθώς και αυτές που προβλέπονται στο άρθρο 6 (κοινή πρωτοβουλία κατάρτισης) θα επιτρέπονται υπό τις προϋποθέσεις που ορίζονται στα εν λόγω άρθρα.

- Οι δραστηριότητες που προβλέπονται στο άρθρο 5 παράγραφος 3 (πολυμερείς έλεγχοι) δεν επιτρέπονται εφόσον το κοινοτικό νομικό πλαίσιο [6] για τη συνεργασία στον εν λόγω τομέα ισχύουν μόνο για τις χώρες που είναι κράτη μέλη της ΕΕ.

[6] Οδηγία 77/799/ΕΟΚ και κανονισμός 218/92/ΕΟ

2. Οι όροι και οι προϋποθέσεις για την υποβολή, αξιολόγηση και επιλογή των αιτήσεων για σεμινάρια και ανταλλαγές σε σχέση με υπαλλήλους της Εσθονίας θα είναι οι ίδιες με αυτές που ισχύουν για τους υπαλλήλους των 15 εθνικών διοικήσεων των κρατών μελών της Ευρωπαϊκής Κοινότητας.

3. Το παράρτημα II καθορίζει την οικονομική συνεισφορά στο γενικό προϋπολογισμό της Ευρωπαϊκής Ένωσης που η Εσθονία θα πρέπει να καταβάλει στην αρχή κάθε οικονομικού έτους για να καλύψει το κόστος που προκύπτει από τη συμμετοχή της στο Πρόγραμμα, από το 2001 έως το 2002. Η επιτροπή σύνδεσης έχει το δικαίωμα να προσαρμόζει την εν λόγω συνεισφορά όταν κρίνεται απαραίτητο σύμφωνα με τις αρχές που ορίζονται στο άρθρο 113 παράγραφος 2 της Ευρωπαϊκής Συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Εσθονίας, αφετέρου.

4. Εκπρόσωποι της Εσθονίας θα λαμβάνουν μέρος, ως παρατηρητές και για τα σημεία που τους αφορούν, στην μόνιμη επιτροπή διοικητικής συνεργασίας στον τομέα της έμμεσης φορολογίας που προβλέπεται στο άρθρο 11 παράγραφος 1 της απόφασης αριθ. 888/98/EΚ. Η επιτροπή αυτή θα συνεδριάζει χωρίς την παρουσία εκπροσώπου της Εσθονίας για τα υπόλοιπα σημεία, καθώς και κατά τη διάρκεια της ψηφοφορίας.

5. Τα κράτη μέλη της Ευρωπαϊκής Ένωσης και η Εσθονία θα καταβάλουν κάθε προσπάθεια, στο πλαίσιο των υφιστάμενων διατάξεων, να διευκολύνουν την ελεύθερη κυκλοφορία και διαμονή όλων των επιλέξιμων προσώπων του Προγράμματος, που μετακινούνται μεταξύ της Εσθονίας και των κρατών μελών της ΕΕ προκειμένου να συμμετέχουν στις δραστηριότητες που καλύπτονται από την απόφαση.

6. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων σε σχέση με την παρακολούθηση και την αξιολόγηση του Προγράμματος δυνάμει της απόφασης που αφορά το Fiscalis, η συμμετοχή της Εσθονίας στο Πρόγραμμα θα παρακολουθείται συνεχώς σε βάση εταιρικής σχέσης, με τη συμμετοχή της Εσθονίας και της Επιτροπής. Η Εσθονία θα υποβάλει τις απαραίτητες εκθέσεις στην Επιτροπή και θα λαμβάνει μέρος σε άλλες συγκεκριμένες δραστηριότητες που ορίζονται από την Κοινότητα στο πλαίσιο αυτό.

7. Η γλώσσα που θα χρησιμοποιηθεί όσον αφορά τη διαδικασία αίτησης, τις συμβάσεις, τις εκθέσεις προς υποβολή και άλλες διοικητικές ρυθμίσεις του Προγράμματος, θα είναι μια από τις επίσημες γλώσσες της Ευρωπαϊκής Κοινότητας.

8. Η Κοινότητα και η Εσθονία μπορούν να σταματήσουν τις δραστηριότητες δυνάμει της παρούσας απόφασης ανά πάσα στιγμή, μετά από έγγραφη ειδοποίηση δώδεκα μηνών. Οι δραστηριότητες που βρίσκονται σε εξέλιξη στη στιγμή της περάτωσης συνεχίζονται μέχρι την ολοκλήρωσή τους δυνάμει των όρων που καθορίζονται στην παρούσα απόφαση.

ΠΑΡΑΡΤΗΜΑ 2

οικονομικη συνεισφορα τησ εσθονιασ στο προγραμμα Fiscalis

1. Η οικονομική συνεισφορά της Εσθονίας θα προστίθεται στο ετησίως διαθέσιμο ποσό στο γενικό προϋπολογισμό της Ευρωπαϊκής Ένωσης για πιστώσεις ανάληψης υποχρεώσεων για την τήρηση των δημοσιονομικών υποχρεώσεων της Επιτροπής που προκύπτουν από τις εργασίες που θα γίνουν για την εφαρμογή, τη διαχείριση και τη λειτουργία του προγράμματος Fiscalis.

2. Η οικονομική συνεισφορά υπολογίστηκε με μέση ημερήσια αποζημίωση 146 ευρώ και μέσο όρο εξόδων ταξιδιού 695 ευρώ που αντιπροσωπεύουν δαπάνες από συμμετοχή σε σεμινάρια και απαλλαγές. Για τον υπολογισμό της οικονομικής συνεισφοράς, εκτιμάται ότι η Εσθονία θα συμμετάσχει σε 15 σεμινάρια και 25 ανταλλαγές κατά μέσο όρο δραστηριοτήτων κατ' έτος. Η οικονομική συνεισφορά μπορεί να αναπροσαρμόζεται στις αρχές κάθε έτους ώστε να λαμβάνεται υπόψη ο πραγματικός αριθμός δραστηριοτήτων στις οποίες η Εσθονία προγραμματίζει να συμμετάσχει κατά τη διάρκεια του έτους εκείνου. Η αναπροσαρμογή θα γίνεται μέσω αίτησης καταβολής πόρων τους οποίους θα λαμβάνει η Εσθονία από την Επιτροπή, όπως αναφέρεται στο σημείο 6 κατωτέρω.

3. Η συνεισφορά της Εσθονίας θα είναι 94.984 ευρώ για κάθε έτος συμμετοχής εκτός αν καθορίζεται διαφορετικά από τους όρους του σημείου 2. Από το ποσό αυτό, 6.214 ευρώ θα καλύπτουν συμπληρωματικό κόστος διοικητικής φύσεως σε σχέση με τη διαχείριση του Προγράμματος από την Επιτροπή που προκύπτει από τη συμμετοχή της Εσθονίας.

4. Η Εσθονία θα καταβάλει το συμπληρωματικό ετήσιο κόστος διοικητικής φύσεως που αναφέρεται στο σημείο 4 από τον εθνικό της προϋπολογισμό.

5. Η Εσθονία θα καταβάλει το 50% του εναπομένοντος ετήσιου κόστους της συμμετοχής της από τον εθνικό της προϋπολογισμό για το έτος 2001. 60% για το έτος 2002.

Σύμφωνα με τις χωριστές διαδικασίες προγραμματισμού Phare, το υπόλοιπο 50% θα καταβάλλεται από τις ετήσιες χορηγήσεις Phare της Εσθονίας - με την προϋπόθεση να είναι διαθέσιμες οι σχετικές δημοσιονομικές πιστώσεις - για το έτος 2001. 40% για το έτος 2002. Τα απαιτούμενα κεφάλαια Phare θα μεταβιβάζονται στην Εσθονία μέσω χωριστού Μνημονίου Χρηματοδότησης. Μαζί με το τμήμα του κρατικού προϋπολογισμού της Εσθονίας, τα κεφάλαια αυτά θα αποτελούν την εθνική συνεισφορά της Εσθονίας, με την οποία η τελευταία θα καταβάλει πληρωμές ανταποκρινόμενη στις ετήσιες αιτήσεις καταβολής πόρων από την Επιτροπή.

6. Ισχύει ο δημοσιονομικός κανονισμός που εφαρμόζεται για το γενικό προϋπολογισμό της Ευρωπαϊκής Ένωσης, ιδίως όσον αφορά τη διαχείριση της συνεισφοράς της Εσθονίας.

Με την έναρξη ισχύος της παρούσας απόφασης, η Επιτροπή θα αποστείλει στην Εσθονία αίτηση ή αιτήσεις για καταβολή πόρων που αντιστοιχούν στη συνεισφορά της στο κόστος των δραστηριοτήτων για το τρέχον έτος. Η συνεισφορά αυτή θα εκφράζεται σε ευρώ και θα καταβάλλεται σε τραπεζικό λογαριασμό ευρώ της Επιτροπής.

Η Εσθονία θα καταβάλει τη συνεισφορά της σύμφωνα με τις αιτήσεις για την καταβολή πόρων:

- για το μέρος που χρηματοδοτείται από τον εθνικό της προϋπολογισμό, το αργότερο τρεις μήνες μετά την αποστολή των αιτήσεων για την καταβολή πόρων.

- για το μέρος που χρηματοδοτείται από το Phare, το αργότερο 30 ημέρες μετά την καταβολή των αντίστοιχων πόρων στη χώρα.

Οποιαδήποτε καθυστέρηση της πληρωμής της συνεισφοράς θα επιφέρει καταβολή τόκων από την Εσθονία επί του οφειλομένου ποσού από την ημερομηνία λήξης της προθεσμίας. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα, την ημερομηνία λήξης της προθεσμίας, για τις πράξεις σε ευρώ, επαυξημένο κατά 1,5 εκατοστιαίες μονάδες.

7. Οι ημερήσιες αποζημιώσεις ισχύουν για όλους τους συμμετέχοντες στο Πρόγραμμα και καθορίζονται κατά χώρα από την Επιτροπή. Η Εσθονία θα λαμβάνει μια πρώτη προκαταβολή από την Επιτροπή στην αρχή του κάθε έτους. Μια δεύτερη προκαταβολή είναι δυνατόν να καταβάλλεται στα μέσα του έτους ανάλογα με την τρέχουσα συμμετοχή της Εσθονίας στις δραστηριότητες του προγράμματος και με την αναμενόμενη συμμετοχή μέχρι το τέλος του έτους. Το ενδιαφερόμενο τμήμα της Εσθονίας θα χρησιμοποιεί τις εν λόγω προκαταβολές για την πληρωμή των εισιτηρίων και των ημερησίων αποζημιώσεων για τους Εσθονούς συμμετέχοντες.

8. Οι δαπάνες ταξιδιού και διαβίωσης των εκπροσώπων και εμπειρογνωμόνων της Εσθονίας για τη συμμετοχή τους ως παρατηρητές στις εργασίες της Επιτροπής που αναφέρεται στο παράρτημα I, σημείο 4, επιστρέφονται από την Επιτροπή επί της ιδίας βάσης όπως τα κράτη μέλη της Ευρωπαϊκής Ένωσης.

ΔΗΜΟΣΙΟΝΟΜΙΚΟ ΔΕΛΤΙΟ

1. Τιτλοσ τησ ενεργειας

Άνοιγμα του κοινοτικού προγράμματος Fiscalis στην Εσθονία.

2. Σχετικο κονδυλιο του προϋπολογισμου

Έσοδα: 6091 Έσοδα που σωρεύονται από τη συμμετοχή των υποψηφίων χωρών στα κοινοτικά προγράμματα

Δαπάνες: B7-030 Οικονομική ενίσχυση στις συνδεδεμένες χώρες της Κεντρικής και της Ανατολικής Ευρώπης

3. Νομικη βαση

Συνθήκη για την ίδρυση της Ευρωπαϊκής Κοινότητας, και ιδίως το άρθρο 95, σε συνδυασμό με το άρθρο 300 παράγραφος 2, δεύτερο εδάφιο.

Ευρωπαϊκή Συμφωνία [7] με την Εσθονία με ισχύ από 1ης Φεβρουαρίου 1998 για το άνοιγμα των κοινοτικών προγραμμάτων (άρθρο 108 σε συνδυασμό με το παράρτημα Χ).

[7] ΕΕ L 68, της 03.03.98, σ.3

Απόφαση αριθ. 888/98/EΚ [8] του Ευρωπαϊκού Κοινοβουλίου και του Συμβουλίου της 30ής Μαρτίου 1998 σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς.

[8] ΕΕ L 126, της 28.04.98, σ.1

4. Περιγραφη τησ ενεργειας

4.1 Γενικός στόχος

1. Να επιτρέψει στους υπαλλήλους να αποκτήσουν υψηλό επίπεδο κατανόησης της κοινοτικής νομοθεσίας, ιδίως στον τομέα της έμμεσης φορολογίας καθώς και της εφαρμογής της στα κράτη μέλη.

2. Να εξασφαλίσει αποδοτική, αποτελεσματική και εκτενή συνεργασία μεταξύ των κρατών μελών και μεταξύ αυτών και της Επιτροπής.

3. Να εξασφαλίσει τη συνεχή βελτίωση των διοικητικών διαδικασιών προκειμένου να ληφθούν υπόψη οι ανάγκες των διοικήσεων και των φορολογουμένων μέσω της ανάπτυξης και της διάδοσης διοικητικού κώδικα δεοντολογίας.

4. Η συμμετοχή της Εσθονίας στο κοινοτικό πρόγραμμα FISCALIS θα συμβάλει περαιτέρω στην προετοιμασία για προσχώρηση ως βασικό χαρακτηριστικό της ενισχυμένης προενταξιακής στρατηγικής. Θα επιτρέψει επίσης στην Εσθονία να εξοικειωθεί με τις διαδικασίες και τις μεθόδους που χρησιμοποιούνται στο εν λόγω κοινοτικό πρόγραμμα.

5. Η διαδικασία λήψης απόφασης για τη συμμετοχή αυτή απαιτεί απόφαση του Συμβουλίου Σύνδεσης της Ευρωπαϊκής Συμφωνίας. Η απόφαση αυτή καθορίζει τους όρους και τις προϋποθέσεις για τη συμμετοχή αυτή.

6. Η Ευρωπαϊκή Συμφωνία με την Εσθονία άρχισε να ισχύει την 1η Φεβρουαρίου 1998 και προβλέπει τη συμμετοχή της Εσθονίας στα κοινοτικά προγράμματα που ασχολούνται με ένα ευρύ φάσμα τομέων. Αφού το παράρτημα Χ προβλέπει επίσης την προσθήκη άλλων κοινοτικών τομέων, μπορούν να περιληφθούν και οι δραστηριότητες στον τομέα της εσωτερικής αγοράς.

4.2 Καλυπτόμενη περίοδος και ρυθμίσεις ανανέωσης

Από την έναρξη ισχύος της παρούσας απόφασης μέχρι το τέλος του εν λόγω κοινοτικού προγράμματος, ήτοι 31.12.2002.

5. Καταταξη των δαπανων και των εσοδων

5.1 Μη υποχρεωτικές δαπάνες

5.2 Διαχωριζόμενες πιστώσεις

5.3 Είδος των εσόδων

Εφόσον το άρθρο 108 της Ευρωπαϊκής Συμφωνίας ορίζει ότι η ίδια η Εσθονία θα καλύψει το κόστος της συμμετοχής της, η Εσθονία θα κληθεί να μεταφέρει τη συνεισφορά της στο κονδύλι 6091 των εσόδων του προϋπολογισμού της ΕΕ. Εντούτοις, αφού η Κοινότητα μπορεί να συμπληρώσει τη συνεισφορά της Εσθονίας (μέσω του εθνικού προγράμματος Phare), η Εσθονία θα συνεισφέρει μόνον εν μέρει από τον εθνικό της προϋπολογισμό. Tο υπόλοιπο της συνεισφοράς θα καλυφθεί από τον προϋπολογισμό εθνικού προγράμματος του Phare για τη χώρα αυτή. Οι απαιτούμενοι πόροι Phare θα καλυφθούν από το κεφάλαιο Β7-030 και θα μεταβιβαστούν στην Εσθονία με ξεχωριστό χρηματοδοτικό μνημόνιο. Οι πόροι αυτοί, μαζί με τους πόρους από τον εθνικό προϋπολογισμό θα αποτελούν την εθνική συνεισφορά της Εσθονίας, από την οποία θα πραγματοποιούνται οι πληρωμές των ετήσιων αιτήσεων για πόρους από την Επιτροπή.

6. Ειδοσ των δαπανων και των εσοδων

Οι δαπάνες περιλαμβάνουν την επιστροφή των εξόδων ταξιδιού των συμμετεχόντων και ημερήσιες αποζημιώσεις, οργανωτικές δαπάνες που προκύπτουν από τα σεμινάρια και τις ανταλλαγές.

Όσον αφορά τα έσοδα, προβλέπεται στο κονδύλι 6091 η συνεισφορά της Εσθονίας για την κάλυψη του κόστους της συμμετοχής της. Τα έσοδα θα καταχωρηθούν στα κονδύλια για δαπάνες του εν λόγω προγράμματος και κατά περίπτωση στα σχετικά κονδύλια λειτουργικών δαπανών.

Τα αναμενόμενα συνολικά έσοδα αναφέρονται στο σημείο 7.4.

7. Δημοσιονομικεσ επιπτωσεισ

7.1 Μέθοδος υπολογισμού του συνολικού κόστους της ενέργειας (σχέση μεταξύ μεμονωμένου και συνολικού κόστους)

Ο υπολογισμός βασίζεται στις ακόλουθες προϋποθέσεις:

- Η συνεισφορά της Εσθονίας στη χρηματοδότηση των δραστηριοτήτων που αναφέρονται στο άρθρο 108 της Ευρωπαϊκής Συμφωνίας υπολογίζεται σύμφωνα με την αρχή ότι η χώρα αναλαμβάνει η ίδια το κόστος της συμμετοχής. Το κονδύλι 6091 δημιουργήθηκε στην κατάσταση των εσόδων του προϋπολογισμού για το σκοπό αυτό.

- Βάσει της Ευρωπαϊκής Συμφωνίας με την Εσθονία, οι χρηματοδοτικές και δημοσιονομικές ρυθμίσεις για το εν λόγω πρόγραμμα έχουν ως ακολούθως: το κόστος υπολογίστηκε βάσει διαφόρων υποθέσεων σε σχέση με τη συμμετοχή σε 15 σεμινάρια και 20 ανταλλαγές κατ' έτος, περιλαμβανομένου του μέσου κόστους ταξιδιού ύψους 695 ευρώ από την Εσθονία στη χώρα της φιλοξενούσας διοίκησης, της διάρκειας των ανταλλαγών ή των σεμιναρίων και της μέσης ημερήσιας αποζημίωσης 146 ευρώ.

Βάσει αυτών των υποθέσεων, το συνολικό κόστος της συμμετοχής της Εσθονίας θα είναι 94.984 ευρώ κατ'έτος.

Από το προαναφερόμενο ποσό, το συμπληρωματικό κόστος διοικητικής φύσεως 6.214 ευρώ κατ'έτος θα βαρύνει αποκλειστικά την Εσθονία.

Η Εσθονία θα καταβάλει το 50% του εναπομένοντος ετήσιου κόστους της συμμετοχής της από τον εθνικό της προϋπολογισμό για το έτος 2001. 60% για το έτος 2002.

Σύμφωνα με τις διαδικασίες προγραμματισμού Phare, το υπόλοιπο 50% θα καταβάλλεται από τις ετήσιες χορηγήσεις Phare της Εσθονίας για το έτος 2001. 40% για το έτος 2002.

7.2 Κατανομή κόστους ανά δραστηριότητα σε ευρώ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

* αριθμός ανταλλαγών και σεμιναρίων στα οποία συμμετέχουν ετησίως τα κράτη μέλη με πληθυσμό παρόμοιο με της Εσθονίας

** 146 EUR/ημέρα (μέση ημερήσια αποζημίωση)

*** 695 EUR (μέσος όρος εξόδων ταξιδιού)

7.3 Λειτουργικές δαπάνες για μελέτες, εμπειρογνώμονες κλπ. που περιλαμβάνονται στο τμήμα β του προϋπολογισμού

Ουδέν

7.4 Χρονοδιάγραμμα αναλήψεων υποχρεώσεων και πιστώσεων πληρωμών

ΣΥΝΟΛΙΚΗ ΔΑΠΑΝΗ:

>ΘΕΣΗ ΠIΝΑΚΑ>

ΣΥΝΕΙΣΦΟΡΑ PHARE:

>ΘΕΣΗ ΠIΝΑΚΑ>

Συνεισφορά της Εσθονίας από τον εθνικό της προϋπολογισμό:

>ΘΕΣΗ ΠIΝΑΚΑ>

8. Μετρα για την καταπολέμηση τησ απατησ. αποτελεσματα των ληφθεντων μετρων

Όλες οι συμβάσεις, οι συμφωνίες και άλλες νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των δράσεων είναι υποχρεωμένοι να υποβάλλουν εκθέσεις και ισολογισμούς. Κατωτέρω αναλύονται σε σχέση με το περιεχόμενό τους και την επιλεξιμότητα της δαπάνης σύμφωνα με το στόχο της κοινοτικής χρηματοδότησης.

Οι διατάξεις καταπολέμησης της απάτης των βασικών κεφαλαίων του προϋπολογισμού ισχύουν και για αυτό το κεφάλαιο προσαρμοσμένο στην περίπτωση της Εσθονίας.

9. Στοιχεια τησ αναλυσησ κοστουσ-αποτελεσματικοτητασ

9.1 Ειδικοί και ποσοτικοί στόχοι. πληθυσμός στον οποίο απευθύνεται η ενέργεια

Οι κύριοι στόχοι του Προγράμματος είναι να συνεισφέρει στην επίτευξη υψηλού επιπέδου κατανόησης της κοινοτικής νομοθεσίας στον τομέα της έμμεσης φορολογίας, να εξασφαλίσει την αποτελεσματική συνεργασία μεταξύ των κρατών μελών και της Επιτροπής και να βελτιώσει τις διοικητικές διαδικασίες.

Το πρόγραμμα Fiscalis επιτρέπει τις ανταλλαγές υπαλλήλων που συμμετέχουν στην εφαρμογή της κοινοτικής νομοθεσίας και τη διοργάνωση σεμιναρίων.

Ο στόχος του ανοίγματος του κοινοτικού προγράμματος Fiscalis είναι να παράσχει στην Εσθονία τα ίδια οφέλη όπως στα κράτη μέλη της Ευρωπαϊκής Ένωσης που ήδη επωφελούνται από το πρόγραμμα. Ο στόχος για κάθε έτος είναι η συμμετοχή Εσθονών υπαλλήλων σε κατά μέσο όρο 20 ανταλλαγές με την τοποθέτηση σε ένα από τα 15 κράτη μέλη και σε κατά μέσο όρο 15 σεμινάρια.

Η συμμετοχή Εσθονών υπαλλήλων στα κοινοτικά δίκτυα θα συμβάλλει ουσιαστικά στην προετοιμασία της Εσθονίας για τη μελλοντική της προσχώρηση.

9.2 Παρακολούθηση και αξιολόγηση της ενέργειας

Οι διαδικασίες ελέγχου και αξιολόγησης που περιλαμβάνονται στο πρόγραμμα Fiscalis θα καλύπτουν και τους Εσθονούς συμμετέχοντες

10. Διοικητικεσ δαπανες

Η πραγματική κινητοποίηση των απαραιτήτων διοικητικών πόρων θα εξαρτηθεί από την ετήσια απόφαση της Επιτροπής σχετικά με την κατανομή των πόρων, λαμβανομένου υπόψη του αριθμού του προσωπικού και των πρόσθετων ποσών που εγκρίνονται από τη δημοσιονομική αρχή.

10.1 Επιπτώσεις στον αριθμό των θέσεων

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις των πρόσθετων ανθρωπίνων πόρων

(σε ευρώ)

>ΘΕΣΗ ΠIΝΑΚΑ>

* Με τη χρήση υφιστάμενων πόρων που απαιτούνται για τη διαχείριση της ενέργειας (υπολογισμός βάσει του A-1, A-2, A-4, A-5, A-7).

10.3 Αύξηση λοιπών διοικητικών δαπανών ως αποτέλεσμα της ενέργειας

>ΘΕΣΗ ΠIΝΑΚΑ>

* Μέσο κόστος για αποστολή 2 ημερών 2 υπαλλήλων ανά έτος στην Εσθονία

** Συμμετοχή της Εσθονίας στις συνεδριάσεις SCAC

Oι παραπάνω δαπάνες θα καλυφθούν από τις εισπράξεις (άρθρο 4, παράγραφος 2, τρίτο εδάφιο του χρηματοδοτικού κανονισμού) της Εσθονίας (βλέπε σημεία 5.3 και 7.4 του δημοσιονομικού δελτίου).